钦定古今图书集成/理学汇编/学行典/第055卷 > 朱子全书 > 《答林择之》
## 钦定古今图书集成/理学汇编/学行典/第055卷 > 朱子全书 > 《答林择之》

切脉观鸡之说固佳，然方切脉观鸡之际，便有许多
曲折，则一心二用，自相妨夺，非惟仁不可见，而脉之
浮沈缓急，鸡之形色意态，皆有所不暇观矣。窃意此
语，但因切脉而见血气之周流，因观鸡雏而见生意之呈露，故即此指以示人。如引医家手足顽痹之语，
举周子不去庭草之事，皆此意耳。